**Suplement i Certifikatës për kualifikimin profesional,**

**TEKSTIL KONFEKSIONE, Niveli II në KSHK, referuar nivelit II të KEK**

**Individi është i aftë:**

* Të kryejë matjet trupore të klientit.
* Të përdorë tabelat e përmasave për femra.
* Të realizojë punimet e dorës.
* Të përzgjedhë materialet e punës.
* Të përzgjedhë mjetet e punës.
* Të përdorë mjetet kryesore të punës në tekstil – konfeksion.
* Të realizojë tegela me forma të ndryshme në format letre.
* Të skicojë modelin për funde, pantallona, bluza, këmisha, fustane.
* Të ndërtojë kallëpet me shenjat përkatëse të referimit për funde, pantallona, bluza, këmisha, fustane.
* Të zgjedhë pëlhurën dhe aksesorët e përshtatshëm për modelin përkatës për funde, pantallona, bluza, këmisha, fustane.
* Të presë funde, pantallona, bluza, këmisha, fustane sipas modelit.
* Të qepë funde, pantallona, bluza, këmisha, fustane sipas modelit.
* Të kryejë provën e qëndrimit në trup të fundeve, pantallonave, bluzave, këmishave.
* Të kryejë proceset përfundimtare të konfeksionimit të fundeve dhe pantallonave të modeluara.
* Të realizojnë figurinën e trupit sipas proporcioneve të tij.
* Të kryejnë vizatimin teknik të aksesorëve, dorezave, kapeleve, bizhuterive etj.
* Të kryejë korrigjimin e defekteve në veshje.
* Të zgjedhë materialin e përshtatshëm dhe aksesorët për modelin përkatës të artikujve prej pëlhure dhe prej lëkure.
* Të presë artikuj prej pëlhure dhe lëkure.
* Të qepë artikuj prej pëlhure dhe lëkure.
* Të realizojë veshje direkt në manekinë, (mulazh).
* Të dekorojë funde, bluza, këmisha, fustane.
* Të kryejë riparime të thjeshta me dorë, me makinë, me elementë dekorues.
* Të realizojë në letër milimetrike një motiv popullor.
* Të endë në telajo një model të projektuar.
* Të zbatojë standardet e profesionit.
* Të zbatojë rregullat e sigurimit teknik dhe të ruajtjes së mjedisit.
* Të përdorë në mënyrë të pavarur literaturat profesionale.
* Të komunikojë me etikë profesionale.
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Tekstil-konfeksione”, niveli II në KSHK, referuar nivelit II në KEK, e pajis individin me Certifikatën Profesionale dhe Suplementin e Certifikatës Profesionale të nivelit, të punonjësit gjysmë të kualifikuar (ndihmës) në këtë drejtim, të cilat njihen në territorin e Republikës së Shqipërisë. Ky kualifikim i jep individit mundësinë që t’i drejtohet tregut të punës për t’u punësuar si ndihmës në sipërmarrje të ndryshme të prodhimit të veshjeve apo në punishte të ndryshme artizanale, si dhe në veprimtari të tjera që ushtrohen në këtë drejtim.

Me përfundimin e kualifikimit “Tekstil-konfeksione”, niveli II në KSHK, referuar nivelit II në KEK, individi ka të drejtë të vazhdojë arsimimin në nivelin III në KSHK të kualifikimit profesional në një nga profilet mësimore të “Tekstil-konfeksione”. Me vijimin e mëtejshëm të arsimit profesional në nivelin IV në KSHK, referuar nivelit IV në KEK si teknik /menaxher i mesëm, ai/ajo fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe/ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).